สวัสดีคะ หนูอายุ13 คืออยากจะถามว่าหนูเป็นโรคซึมเศร้ารึเปล่า เพราะปกติเวลาอยู่กับเพื่อนจะเฮฮา หัวเราะปกติแต่เวลากลับบ้านแล้วมาอยู่ในห้องคนเดียวก็จะคิดแต่เรื่องแย่ๆ เรื่องที่ไม่ดีหรือคิดแต่เรื่องที่ไม่เกิดขึ้นจริงไปในทางลบ ร้องไห้นานๆ แล้วมีความคิดที่อยากทำร้ายตัวเอง มีความรู้สึกกลัวที่ผลการเรียนจะออกมาไม่ดี แล้วรู้สึกเครียดไปซะทุกเรื่อง บางครั้งก็คิดที่จะทำลายข้าวของในบ้าน อีกทั้งเวลาแม่ไม่อยู่บ้านหรือออกไปข้างนอกนานๆ ก็จะชอบคิดว่า แม่จะไม่กลับมาแล้ว ทั้งๆที่ไม่ใช่เรื่องจริง หนูควรทำยังไงดีคะ
สวัสดีค่ะ โรคซึมเศร้าคือการที่มีภาวะซึมเศร้า คือมีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมจากอาการที่กล่าวมานั้น ก็อาจจะยังตัดเรื่องโรคซึมเศร้าออกไปเลยไม่ได้ แนะนำพบแพทย์เพื่อประเมินสภาพจิตเบื้องต้นอีกครั้ง ไม่ต้องกลัวหรืออายที่จะไปพบแพทย์ เพราะโรคซึมเศร้าจริงๆแล้วเป็นโรคที่รักษาได้ เมื่อสาเหตุของอาการซึมเศร้าได้รับการแก้ไขค่ะการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น